Eesti Entsüklopeedia (1932–1937)/Noor-eestlased
Noor-eestlased. 1) 1870-ndate a-te lõpul ja 1880-ndate a-te alguses Eesti ärkamisaja tegelaste kohta tarvitatud nimetus. Nad ise pidasid seda
nimetust oma rahva- ja edumeelsuse märgiks, vastased püüdsid neid aga sellega valitsusvõimude ees kui poliitilisi salaliitlasi kahtlustada.
Kõigepealt tarvitasid n-te nimetust eneste kohta J. Hurda ümber koondunud noored eesti teoloogid, varsti siirdus see aga C. R. Jakobsonile
ning tema mõtteosalistele, nüüd juba süüdistavas tähenduses. Selgemat eeskavalist sisu nimetus ei omanud, kuigi seda näit. a. 1878 E. Kirjameeste
Seltsi koosolekul lähemalt käsiteldi. — 2) → "Noor-Eesti".